《夜晏》
明代·刘仔肩

上相勋庸盛，羁人会合难。
昔曾陪剑戟，今乃厕衣冠。
酒向佳人醉，花随锦障看。
篆香雕鸭换，银甲小筝弹。
内屋开新色，重帘护薄寒。
旨肴呈海陆，妙舞播椒兰。
贤达侪梁苑，才华拟建安。
任情从客狎，剧饮乐杯干。
门第青春迥，星河五夜阑。
归鞍拂华薄，零露已漙漙。

作者简介：元明间江西鄱阳人，字汝弼。因知府陶安之荐，应召至京师。洪武三年，集一时名公卿五十余人诗编为《雅颂正音》。